**FOTOKONKURSA**

**„Mans Alojas novads”**

**NOLIKUMS**

Alojas novada pašvaldība, aicina ikvienu interesentu doties Alojas novada ielās un laukos, ar foto objektīva palīdzību iemūžināt un attēlot Alojas novada krāsu paletes daudzveidību.

1. Vispārējie noteikumi
	1. Konkursu rīko Alojas novada pašvaldība, adrese Jūras iela 13 , Aloja, Alojas novads, LV- (turpmāk tekstā Rīkotājs).
2. Konkursa mērķis – interesantu, atraktīvu un mākslinieciski kvalitatīvu fotogrāfiju par mirkļiem Alojas novada ikdienā un svētkos, notvertiem caur fotoobjektīvu, atlase.
3. Konkursa dalībnieki.

Konkursā var piedalīties ikviena persona – autors, nosūtot fotoattēlu, kuru uzņēmis pats autors par tēmu „**Mans Alojas novads**”.

1. Prasības fotogrāfijām
	1. Fotogrāfijai jābūt JPG formātā.
	2. Minimālais fotogrāfijas izmērs 1600x1200 (2 Mega) pikseļi.
	3. Konkursa darbos nedrīkst būt izmantota datorgrafika.
	4. Uz fotogrāfijām nedrīkst būt nekādi datumi, uzraksti, logotipi (izņemot tos, kas ir redzami pašā fotogrāfijā) vai paraksti.
	5. Lūgums nesūtīt sliktas kvalitātes fotogrāfijas.
2. Fotogrāfiju iesūtīšana.
	1. Katrs konkursa dalībnieks drīkst iesūtīt ne vairāk kā 5 (piecas) dažādas fotogrāfijas.
	2. Fotogrāfijas elektroniski jāiesūta pa e-pastu vai jāiesniedz personīgi no 2019. gada 18. aprīļa līdz 2020. gada 10.janvārim.
	3. Konkursa pretendents kopā ar fotogrāfijām iesniedz arī aizpildītu pieteikuma anketu (Nolikuma pielikums Nr.1), kurā norādīts fotogrāfiju autora vārds, uzvārds un apraksts par fotogrāfiju – kur un kad tā uzņemta. Fotogrāfijas, kuras būs iesūtītas bez autora piederības noformējuma, nevarēs piedalīties konkursā. Dalībniekiem jāsaglabā visu iesniegto materiālu kopijas, jo darbi autoriem netiks atdoti.
3. Fotogrāfiju vērtēšana
	1. Iesniegtās fotogrāfijas izvērtēs Rīkotāja izveidotā žūrijas komisija.
	2. Vērtēšanas kritēriji – Alojas novada veiksmīgs un pozitīvs atspoguļojums, spēja piesaistīt skatītāju interesi, fotogrāfijas oriģinalitāte, fotogrāfiju tehniskā kvalitāte.
	3. Par konkursa galveno balvu ieguvējiem tiks atzīti to fotoattēlu autori, kuri ir saņēmuši visaugstāko konkursa žūrijas komisijas novērtējumu.
4. Konkursa rezultāti tiks paziņoti Alojas novada interneta mājas lapā www.aloja.lv
5. Konkursa uzvarētāji un apbalvojumi.
	1. Visi noteiktā kārtībā iesniegtie piedāvājumi tiks izskatīti žūrijas komisijas sēdē.
	2. Konkursā tiks noteikti 6 (sešu) labāko darbu autori, kuri tiks apbalvoti ar Atzinības rakstiem un balvām.
	3. Labākās konkursa dalībnieku fotogrāfijas tiks eksponētas ceļojošā izstādē, Alojas novada pilsētās un pagastos.
6. Žūrijas komisijas tiesības un pienākumi.
	1. Komisijai ir tiesības:
		1. neizskatīt piedāvājumus, kas neatbilst konkursa Nolikuma prasībām,
		2. pieprasīt papildus informāciju no pretendentiem, kas piedalās konkursā,
	2. Komisijas pienākumi:
		1. izskatīt pretendentu iesniegtos fotoattēlus,
		2. noteikt konkursa uzvarētājus.
	3. Žūrijas komisijas locekļi un to ģimenes locekļi nevar būt konkursa dalībnieki.
	4. Žūrijas komisijas lēmumu ieraksta protokolā, ko paraksta visi komisijas locekļi.
7. Pretendentu tiesības un pienākumi.
	* 1. Līdz konkursa piedāvājumu iesniegšanas termiņa beigām jebkurš dalībnieks var grozīt vai atsaukt savu piedāvājumu.
		2. Katrs pretendents var iesniegt ne vairāk kā 5 (piecas) fotogrāfijas.
		3. Iesūtot fotogrāfijas konkursam, pretendents pieņem un piekrīt visām konkursa nolikumā noteiktajām prasībām.
8. Fotoattēlu lietošanas tiesības.
	* 1. Fotogrāfs saglabā lietošanas tiesības uz fotoattēliem un digitālajiem foto failiem.
		2. Fotogrāfs piekrīt, un Rīkotājs apņemas šos fotoattēlus izmantot:
		3. Alojas novada Tūrisma informācijas centra, Alojas novada informatīvo izdevumu veidošanai.
		4. Pastkartēm, fotoalbumiem un fotogrāfiju izstādei.
		5. Fotogrāfs piekrīt, ka Rīkotājs fotoattēlus var lietot, par to neprasot atlīdzību.
		6. Rīkotājs garantē nenodot fotoattēlus trešajām personām, ja tas saistīts ar fotoattēla izmantošanu komercdarbībā bez saskaņojuma ar Fotogrāfu, izņemot gadījumus, kad trešajām personām tiek nodoti tirdzniecībai un tālākai izplatīšanai pēc Alojas novada pasūtījuma gatavoti prezentācijas materiāli un suvenīri (kartiņas, bukleti, brošūras, grāmatas, plakāti u.c.) uz kuriem un/vai kuros ir attēlots (izmantots) fotoattēls.
		7. Fotogrāfs, iesniedzot darbus Rīkotājam, piekrīt visiem iepriekš minētajiem punktiem foto konkursa Nolikumā.

Kontaktpersona Dace Šķepaste, tālrunis –26670718

e-pasts dace.skepaste@aloja.lv

**FOTOKONKURSS**

„**Mans Alojas novads**”

PIETEIKUMA ANKETA

|  |  |
| --- | --- |
| Vārds  | Uzvārds |
| Adrese |
| Tālrunis | E-pasts |
| Komentārs par fotogrāfijām 1.2.3. 4.5. |  |

Ar šo pieteikumu apliecinu, ka konkursa nolikuma noteikumiem piekrītu.

Datums